SET ปิดเช้าวูบ 10 จุด วิตก MSCI ลดน้ำหนักหุ้นไทย จับตาบจ.ประกาศงบโค้งสุดท้าย
SET ปิดเช้าวูบ 10 จุด วิตก MSCI ลดน้ำหนักหุ้นไทย จับตาบจ.ประกาศงบโค้งสุดท้าย โดยดัชนีช่วงเช้าปิดที่ระดับ 1,490.52 จุด ลดลง 10.09 จุด หรือ 0.67% มูลค่าการซื้อขาย 5.13 หมื่นล้านบาท
24 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,490.52 จุด ลดลง 10.09 จุด หรือ 0.67% มูลค่าการซื้อขาย 5.13 หมื่นล้านบาท 
10 หุ้นกดดัชนีเช้านี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้เคลื่อนไหวทั้งในแดนบวก-ลบ คล้ายตลาดหุ้นในภูมิภาคเอเชียที่แกว่งทั้งบวก-ลบ ในช่วงรอดูการแถลงของประธานธนาคารกลางสหรัฐฯ (เฟด) ต่อสภาคองเกรสอีก 1 วันในคืนนี้ ซึ่งต่างรอดูมุมมองเกี่ยวกับทิศทางอัตราดอกเบี้ยจะเป็นอย่างไร
ส่วนบ้านเราขณะนี้ก็ได้รับวัคซีนโควิด-19 เป็นที่เรียบร้อยแล้ว ซึ่งก็เป็นปัจจัยบวก แต่เนื่องจาก Valuation ตลาดฯที่เทรด P/E 30 เท่าก็ถือว่าอยู่ในระดับสูง และพรุ่งนี้ MSCI จะมีการปรับน้ำหนักการลงทุนหุ้นไทยลงด้วย คิดเป็นเงินประมาณ 1,200 ล้านบาท ทำให้เมื่อราคาหุ้นขยับขึ้นไปก็จะถูกแรงขายทำกำไรออกมา พร้อมให้ติดตามการทยอยประกาศผลประกอบการของบริษัทจดทะเบียนในช่วงโค้งสุดท้าย
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดหุ้นไทยคงจะเคลื่อนไหวคล้ายช่วงเช้า โดยมีแนวรับ 1,485 จุด ส่วนแนวต้าน 1,505 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA   มูลค่าการซื้อขาย   4,196.27 ล้านบาท  ปิดที่  48.50 บาท เพิ่มขึ้น 1.25 บาท
OR    มูลค่าการซื้อขาย   2,556.41 ล้านบาท  ปิดที่  30.25 บาท ลดลง  0.75 บาท
COM7  มูลค่าการซื้อขาย   2,258.98 ล้านบาท  ปิดที่  48.25 บาท เพิ่มขึ้น 2.75 บาท
PTT   มูลค่าการซื้อขาย   1,546.85 ล้านบาท  ปิดที่  40.00 บาท ลดลง  0.50 บาท
AOT   มูลค่าการซื้อขาย   1,398.15 ล้านบาท  ปิดที่  63.50 บาท ลดลง  0.50 บาท